Patricia Clarkson

Patricia Davies Clarkson, nada en Nova Orleáns o 29 de decembro de 1959, é unha actriz estadounidense. Participou como protagonista e como secundaria en numerosos filmes, dende independentes ata producións dos grandes estudios. Entre os seus recoñecementos están unha candidatura ao Óscar, dúas aos Globos de Ouro, unha aos Tony, dous premios Emmy, dous premios da National Society of Film Critics e un British Independent Film Award.

 Traxectoria 
Clarkson naceu e creceu en Nova Orleáns, filla de Jackie Clarkson (de solteira Brechtel), política e concelleira, e Arthur "Buzz" Clarkson, administrador escolar que traballaba na Escola de Medicina da Universidade Estatal de Luisiana.Patricia Clarkson profile, filmreference.com; consultado o 9 de xullo de 2014.Patricia Clarkson Biography , movies.yahoo.com; consultado o 9 de xullo de 2014. Obtivo un grao en arte dramática da Universidade de Fordham antes de asistir á Escola Yale de Arte Dramático, onde se graduou en 1985 cun Master of Fine Arts.

Debutou no cinema no filme sobre a mafia de Brian De Palma Os intocables de Eliot Ness (1987), ao que seguiu un papel secundario en Harry o sucio na lista negra (1988), con Clint Eastwood. Tras aparecer en numerosos papeis pequenos a principios e mediados da década de 1990, recibiu a atención da crítica pola súa interpretación dunha actriz drogadicta no filme independente High Art (1998). Clarkson continuou a aparecer en numerosos papeis secundarios en filmes como A milla verde (1999), The Pledge (2001) e Dogville (2003).

Recibiu o aplauso xeral da crítica polas súas interpretacións nos filmes The Station Agent, polo que recibiu unha candidatura ao premio do Sindicato de Actores, e Pieces of April, polo que foi candidata ao Globo de Ouro e ao Óscar á mellor actriz secundaria. Clarkson tamén apareceu como actriz recorrente na serie de HBO Six Feet Under entre 2002 e 2006, e gañou dous premios Emmy pola súa interpretación. Outros filmes nos que interveu na década de 2000 foron Good Night, and Good Luck (2005), Lars and the Real Girl (2007) e Elegy (2008).

En 2010, Clarkson tivo un papel secundario no suspense de Martin Scorsese Shutter Island, seguido de papeis en comedias como Easy A (2010) e Friends with Benefits. Posteriormente interpretou a malvada Ava Paige en The Maze Runner (2014) e as súas dúas secuelas. Volveu ao teatro en 2014 para interpretar o papel de Madge Kendal na produción de Broadway de The Elephant Man, pola que foi candidata ao Tony á mellor actriz. En 2017 gañou un premio do Cinema Independente Británico como mellor actriz secundaria polo drama de Sally Potter The Party, e interpreteou unha personaxe na serie de Netflix House of Cards. Coprotagonizou con Amy Adams a miniserie de HBO Sharp Objects en 2018, pola que gañou o Globo de Ouro.

 Vida persoal 
Como resposta á marea negra de Deepwater Horizon, Clarkson publicou un artigo para a revista do Natural Resources Defense Council OnEarth. Tamén publicou un anuncio falando sobre a súa experiencia crecendo en Nova Orleáns. Ambos os documentos foron publicados o 26 de xullo de 2010.

Clarkson reside en Nova York. En 2007, adquiriu un loft en Greenwich Village por 1,5 millóns de dólares. Vendeuno por 2,5 millóns en novembro de 2018.

Clarkson nunca casou e non ten fillos. Nunha entrevista de 2016, declarou, "Nunca quixen casar, nunca quixen nenos... nacín sen ese xene". Tres das catro irmás de Clarkson teñen fillos e ela é moi achegada aos seus sobriños e ás súas sobriñas. Un dos seus sobriños, Mac Alsfeld, é actor, guionista e director.

 Filmografía 
 Ano Título Personaxe Director(es)  Notas Referencias 1987 Os intocables de Eliot Ness Catherine Ness    1988 Harry o sucio na lista negra Samantha Walker Buddy Van Horn  1988 Rocket Gibraltar Rose Black    1988 Everybody's All-American Leslie Stone    1990 Tune in Tomorrow Aunt Olga     1995 Pharaoh's Army Sarah Anders    1995 Jumanji Carol Anne Parrish   1998 Playing by Heart Allison   1998 High Art Greta   1999 A milla verde Melinda Moores   1999 Wayward Son Wesley    1999 Simply Irresistible Lois McNally    2000 Falling Like This Caroline Lockhart    2000 Joe Gould's Secret Vivian Marquie   2001  Annette Jennings   2001  Margaret Larsen   2001 Wendigo Kim    2002 Welcome to Collinwood Rosalind   2002 Far from Heaven Eleanor Fine    2002 Heartbreak Hospital Lottie Ohrwasher   2002  The Baroness   2003 Dogville Vera    2003  Olivia Harris    2003 All the Real Girls Elvira Fine   2003 Pieces of April Joy Burns   2004 Miracle Patti Brooks    2005 Good Night, and Good Luck Shirley Wershba   2005  Elaine Tishop   2006  Ms. Traverse   2006 All the King's Men Sadie Burke   2007 Sen reservas Paula   2007 Lars and the Real Girl Dr. Dagmar Bergman   2007 Married Life Pat Allen   2008 Blind Date Janna   2008 Phoebe in Wonderland Miss Dodger   2008 Elegy Carolyn   2008 Vicky Cristina Barcelona Judy Nash   2009 Whatever Works Marietta Celestine   2009 2081 Narradora (voz)  Curtametraxe  2009 For the Love of Movies Narradora (voz)  Documental  2009 Cairo Time Juliette Grant    2010 Shutter Island 2nd Rachel Solando    2010 Legendary Sharon Chetley    2010 Main Street Willa Jenkins   2010 Easy A Rosemary Penderghast    2011 Friends with Benefits Lorna   2011 One Day Alison Mayhew   2013 The East Sharon   2014 The Maze Runner Ava Paige   2014 Last Weekend Celia Green   2014 Aprendendo a conducir Wendy Shields    2014October GaleHelen Matthews    2014 Annie Focus group woman  Cameo 2015Maze Runner: The Scorch TrialsAva Paige  2017The PartyApril   2017The BookshopMrs. Violet GamartIsabel Coixet 2018Maze Runner: The Death CureAva Paige  2018JonathanDr. Mina Nariman  2018DeliriumBrody 2018Out of BlueDetective Mike HoolihanCarol Morley

 Notas 

 Véxase tamén 
 Bibliografía 

 Ligazóns externas 
 "Patricia Clarkson, Directors' Stealth Weapon" Michelle Orange, The New York Times, 30 de xullo de 2010
 Patricia Clarkson "Good Night, And Good Luck" Interview  Future Movies, 2 de setembro de 2006

Categoría:Nados en Nova Orleáns, Luisiana
Categoría:Nados en 1959
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de televisión dos Estados Unidos de América
Categoría:Actores de Luisiana
Categoría:Alumnos da Universidade Yale